Ai 17 di Avrîl dal 1861 e vignive presentade la propueste istitutive di un museu provinciâl storic e gjeografic, dal professôr Gatti dilunc di une session de Diete Provinciâl de Contee principescje di Gurize e Gardiscje. La propueste e fo acetade ae unanimitât e cun entusiasim, ancje in graciis de "perorazion fuarte" dal deputât provinciâl Luigi Pajer di Monriva, in non de sience "oracul di ogni societât civîl".
Di alore la istituzion museâl e je une vore cressude tant che cumò e conte un Archivi Storic e une Biblioteche Provinciâl, une Pinacoteche, un Museu de prime vuere mondiâl, un Museu de Mode e des Arts Aplicadis, lis colezions archeologjichis e etnografichis, distribuide su trê sedis: Borc Cjistiel, Palaç Alvarez e Palaç Attems Petzenstein. No si contin lis mostris, lis cunvignis, lis publicazions e i intervents didatics realizâts in 155 agns di storie.
fur_Latn fur_Latn